Héctor Cúper

Héctor Cúper (s. 16. marraskuuta 1955) on argentiinalainen jalkapallovalmentaja ja entinen pelaaja. 

Ura pelaajana

Cúper aloitti jalkapallouransa argentiinalaisessa Ferro Carril Oesten joukkueessa vuonna 1976. Cúper edusti pelaajaurallaan myös Independiente Rivadaviaa ja Huracánia ja pelasi viisi maaottelua Argentiinan paidassa. Hänen pelipaikkansa oli puolustaja.

Ura valmentajana

Valmennusuransa Cúper aloitti Huracánissa vuonna 1992, heti pelaajauransa lopettamisen jälkeen. Kolmen vuoden kuluttua hän siirtyi Lanúsin valmentajaksi ja vuonna 1997 Eurooppaan, RCD Mallorcan ruoriin. Mallorca saavutti Cúperin debyyttikaudella Espanjan cupin loppuottelun, jossa se hävisi FC Barcelonalle. Seuraavalla kaudella Mallorca otti Barcelonasta revanssin Espanjan supercupissa voittaen sen. Kaudella 1998–1999 Mallorca pääsi Cup-voittajien cupin loppuotteluun ja sijoittui sarjassa kolmanneksi, mikä oli Mallorcan historian paras saavutus.

Vuonna 1999 Cúper siirtyi Valencian valmentajaksi. Valencia ylsi Cúperin ohjauksessa kaksi kertaa peräkkäin Mestarien liigan loppuotteluun, häviten vuonna 2000 Real Madridille ja vuonna 2001 Bayern Münchenille. Kauden 2000–2001 päätteeksi Cúper jätti Valencian, jonka kannattajat syyttivät joukkuetta liian puolustusvoittoisesta pelityylistä ja siirtyi Interin valmentajaksi Italiaan. Interissä Cúper saavutti kaudella 2002–2003 Mestarien liigan välierät ja oli Italian liigan kärkipäässä. Kaudella 2003–2004 Cúper sai potkut Interistä kahdeksan ottelun jälkeen kauden alettua huonosti.

Kaudella 2004–2005 Cúper korvasi Mallorcassa Tomeu Llompartin joka hoiti väliaikaisen päävalmentajan tehtäviä Benito Floron saatua potkut Mallorcasta. Cúper onnistui nostamaan joukkueen putomisahdingosta – sarjapaikka säilyi kauden viimeisessä ottelussa. Seuraava kausi meni huonosti ja Cúper päätti erota helmikuussa 2006. Paluun valmentamiseen Cúper teki vuonna 2007 siirtyessään Betisin valmentajaksi, mutta hän sai potkut tehtävästä jo 14 kierroksen jälkeen joukkueen juututtua sarjataulukon häntäpäähän.Comunicado oficial del Real Betis Balompié Real Betis Balompié. 2.12.2007. Viitattu 3.12.2007.

Maaliskuussa 2008 Cúper siirtyi Serie A:n putoamistaisteluun joutuneen Parma FC:n päävalmentajaksi. Cuper-Parma: ora è fatta Cúperin johdolla Parma on yrittänyt epätoivoisesti säilyttää sarjapaikkansa. Toiseksi viimeisellä kierroksella Parma hävisi ACF Fiorentinalle 3–1. Cúper sai pian ottelun jälkeen potkut seurasta, joka on ennen viimeistä otteluaan kaksi pistettä putomaisviivan alapuolella. Cuperille kenkää Parmasta viimeisen ottelun kynnyksellä

Elokuun alussa 2008 Georgian jalkapalloliitto ilmoitti palkanneensa Cúperin maajoukkueensa uudeksi päävalmentajaksi MM2010-karsintoihin. Hector Cuper seuraavaksi Georgian peräsimeen Menestys MM-karsinnoissa jäi vaisuksi ja Georgia oli lohkonsa jumbo voittamatta ainoatakaan ottelua. Cúper jätti tehtävänsä karsintojen päätyttyä.

Marraskuun alussa 2009 Cúper allekirjoitti kesään 2010 ulottuvan sopimuksen Kreikan Superliigassa viidentenä majailevan Aris Thessalonikin kanssa. Cuper landet in Saloniki Cúperin johdolla seura säilytti saman sijan kauden loppuun asti. Super League – Spieltag / Tabelle Cupissa Cúper luotsasi Arisin aina finaaliin asti, mutta voitto karkasi Panathinaikosille 1–0. Panathinaikos holt auch den Pokal

Cúper erosi yllättäen Arisin päävalmentajan tehtävistä tammikuussa 2011. Cúper oli tehnyt seurassa hyvää työtä johdattamalla Arisin yllättäen jatkoon kovasta Eurooppa-liigan alkulohkosta. Cuper wirft bei Aris hin

Kesäkuussa 2011 Cúper palasi valmentajaksi Espanjaan allekirjoitettuaan vuoden sopimuksen Racing Santanderin kanssa. Official: Racing Santander names Hector Cuper as new coach Cúperin urakka Racingissa jäi lyhyeksi, sillä hän sai kehnon menestyksen vuoksi potkut jo marraskuun lopussa 2011. Seura voitti argentiinalaisen alaisuudessa vain yhden pelaamastaan 13 ottelusta. Racing sack Cuper

Joulukuussa 2011 Cúperista tuli Turkin Superliigassa pelaavan Ordusporin päävalmentaja. Hector Cuper, 27 Aralık'ta imzalıyor Cúperin johdolla Orduspor onnistui säilyttämään paikkansa Superliigassa kauden 2011/12 päätteeksi ollen 14:s. Kaudella 2012/13 joukkue jumittui putoamiskamppailuun ja Cúper jätti seuran huhtikuussa 2013.Hector Cuper ends journey with Turkey’s Orduspor

Marraskuussa 2013 Cúper jatkoi uraansa Al Waslin päävalmentajana.Hector Cuper takes over as Al Wasl boss Hän sai kuitenkin potkut dubailaisseurasta jo maaliskuussa 2014 heikkojen tulosten vuoksi.Al Wasl part ways with Hector Cuper after brief, disappointing tenure

Maaliskuun alussa 2015 Cúperista tuli Egyptin jalkapallomaajoukkueen päävalmentaja.Argentinean Hector Cuper appointed Egypt coach in surprise move Argentiinalaisvalmentaja luotsasi Egyptin Afrikan mestaruuskisoihin 2017. Egypti oli ennen Cúperin pestiä karsiutunut turnauksesta kolme kertaa perättäin. Cúperin johdolla historiassaan seitsemän mestaruutta voittanut Egypti palasi huipulle ja raivasi turnauksessa tiensä loppuotteluun saakka. Finaalissa Egypti joutui taipumaan Kamerunille 2–1.Afcon 2017: Cameroon’s Aboubakar wins final with late goal against Egypt

Cúper luotsasi Egyptin MM-lopputurnaukseen 2018. Edellisen kerran Faaraot pelasivat lopputurnauksessa vuonna 1990. Egyptin lopputurnausta varjosti supertähti Mohamed Salahin loukkaantuminen juuri ennen kisoja. Egyptin turnaus päättyi kuitenkin jo alkulohkoon joukkueen hävittyä kaikki kolme otteluaan. Turnauksen jälkeen Cúper jätti tehtävänsä.Egypt manager Hector Cuper leaves his role after World Cup exit

Elokuussa 2018 Cúperista tuli Uzbekistanin maajoukkueen päävalmentaja.Hector Cuper hired as new Uzbekistan coach Hän sai potkut syyskuussa 2019, kun Uzbekistan hävisi yllättäen Palestiinalle.Cuper leaves Uzbekistan following Palestine loss

Toukokuussa 2021 Cúperin maajoukkuevalmentajan ura jatkui Kongon demokraattisessa tasavallassa.Cuper nommé sélectionneur de la République démocratique du Congo Cúper luotsasi joukkueen Afrikan MM-karsintojen pudotuspeleihin, mutta kisapaikka kariutui tappioon Marokolle. L’Algérie et le Cameroun en prolongations, le Maroc et la Tunisie iront au Qatar ! Hän sai potkut kesäkuussa 2022 Afrikan mestaruuskisojen karsintatappioiden jälkeen.Hector Cuper: Argentine coach sacked by DR Congo after qualifying defeats

Meriitit valmentajana

 Copa CONMEBOL: 1996
 Espanjan supercup (2): 1998, 1999
 Mestarien liiga
Hopeaa (2): 2000, 2001
 Cup-voittajien cup
Hopeaa: 1999
 Kreikan cup
Hopeaa: 2010
 Afrikan mestaruushopeaa: 2017

 Lähteet 
Viitteet

Luokka:Argentiinalaiset jalkapalloilijat
Luokka:Argentiinalaiset jalkapallovalmentajat
Luokka:Vuonna 1955 syntyneet
Luokka:Elävät henkilöt